অ্যালান নট
অ্যালান ফিলিপ এরিক নট (ইংরেজি: Alan Knott; জন্ম: ৯ এপ্রিল, ১৯৪৬) কেন্টের বেলভেদেরে এলাকায় জন্মগ্রহণকারী সাবেক বিখ্যাত ইংরেজ আন্তর্জাতিক ক্রিকেট তারকা। ১৯৬৭ থেকে ১৯৮১ সালের মধ্যে ইংল্যান্ডের টেস্ট দলে খেলেছেন। খেলার নিষ্প্রাণ মুহুর্তে শরীরচর্চা করে ব্যাপক জনপ্রিয়তা পেয়েছেন। ব্যাটসম্যান হিসেবে সুইপ ও কাটের দিকেই তার অধিক ঝোঁক ছিল। ডানহাতে ব্যাটিংয়ের পাশাপাশি ডানহাতে অফ স্পিন বোলিংয়ে দক্ষ ছিলেন তিনি। ইংল্যান্ড ক্রিকেট দলে তিনি মূলতঃ উইকেট-রক্ষক-ব্যাটসম্যান হিসেবে খেলেছেন। কাউন্টি ক্রিকেটে কেন্টের প্রতিনিধিত্ব করেন ‘নটি’ ডাকনামে পরিচিত অ্যালান নট।